Turistička zajednica grada Umaga pored redovitih sredstava za vlastite projekte i programe, u 2022. godini osigurat će određena financijska sredstva i za potporu manifestacijama i projektima od značaja za promociju destinacije, te objavljuje

**JAVNI POZIV**

**za podnošenje ZAHTJEVA za dodjelu potpore manifestacijama u 2022. godini**

**I.** Predmet Javnog poziva je dodjela bespovratnih novčanih sredstava Turističke zajednice grada Umaga (dalje u tekstu: TZGU) za manifestacije koje doprinose sljedećim ciljevima:

- unapređenju/obogaćivanju turističkog proizvoda/ponude destinacije Umag

- stvaranju prepoznatljivog imidža umaškog turizma,

- razvoju sadržaja koji omogućavaju produženje turističke sezone

**II.** Sredstva potpore odobravat će se za organizaciju i realizaciju manifestacija iz točke I., i to za:

1. zabavne manifestacije,

2. sportske manifestacije,

3. kulturne manifestacije,

4. gourmet manifestacije,

5. kongresi,

6. ostale manifestacije

**III.** Sredstva potpore **ne mogu se dodijeliti i koristiti za**:

- troškove redovnog poslovanja organizatora manifestacije (plaće i ostala primanja zaposlenih, troškove prijevoza i putovanja, studijska putovanja, pokriće gubitaka, poreze i doprinose, kamate na kredite, carinske i uvozne pristojbe ili bilo koje druge naknade),

- izradu studija, elaborata, projektne i druge dokumentacije,

- sve druge troškove koji nisu vezani za realizaciju kandidirane manifestacije.

**IV.** Za sredstva potpore mogu se kandidirati pravne i fizičke osobe – trgovačka društva, obrti, zadruge, udruge, ustanove, ostale pravne i fizičke osobe (dalje u tekstu: Organizator).

**V.** Kriteriji za odobravanje potpore TZGU su:

* kvalitetna priprema i realizacija manifestacije (jasno definiran cilj i sadržaj/program),
* značaj manifestacije za razvoj i doprinos obogaćivanju turističke ponude i produženju sezone u destinaciji Umag
* procjena učinaka manifestacije na povećanje turističkog prometa,
* iskustvo i sposobnost organizatora manifestacije za kvalitetnu realizaciju,
* sudjelovanje interesnih subjekata javnog i privatnog sektora u organizaciji i realizaciji manifestacije,
* osigurano financiranje manifestacije (vlastita sredstva organizatora i interesnih subjekata),
* odnos tražene potpore i vlastitih sredstava,
* tradicija održavanja manifestacije/održivost.

**VI.** Potrebna dokumentacija za kandidiranje manifestacija za potporu TZGU:

1. obrazac ZAHTJEVA za dodjelu potpore manifestacijama koji je sastavni dio Javnog poziva (objavljen na internet stranicama TZGU [www.coloursofistria.com/hr/korisne-informacije](http://www.coloursofistria.com/hr/korisne-informacije)),
2. dokaz o pravnom statusu organizatora manifestacije (preslika registracije trgovačkog društva, javne ustanove, zadruge, udruge, obrtnica),

**VII.** Organizatori manifestacije, kandidaturu s cjelokupnom dokumentacijom iz točke VI., **podnose Turističkoj zajednici Grada Umaga najkasnije do 18. listopada 2021. godine**. **Kandidature s nepotpunom dokumentacijom i nepotpuno ispunjenim ZAHTJEVOM za dodjelu potpore manifestacijama neće se razmatrati.**

**VIII.** Odluku o dodjeli sredstava potpore donosi Turističko vijeće TZGU, temeljem prijedloga Komisije za potpore manifestacijama. Popis manifestacija kojima će biti odobrena potpora biti će objavljen na Internet stranicama TZGU [www.coloursofistria.com/hr/korisne-informacije](http://www.coloursofistria.com/hr/korisne-informacije).

Podnositelji zahtjeva kojima će biti odobrena potpora, biti će obaviješteni.

**IX.** S organizatorom kojem Turističko vijeće TZGU odobri potporu, Ured TZGU sklapa ugovor kojim se uređuju: način korištenja potpore, način praćenja realizacije manifestacije, isplata potpore, nadzor namjenskog korištenja potpore i druga pitanja vezana za organizaciju i realizaciju manifestacije i dodjelu potpore. TZGU ima pravo praćenja realizacije manifestacije i kontrole namjenskog trošenja sredstava. Ako TZGU utvrdi nepravilnosti u korištenju potpore, naložit će organizatoru povrat potpore u dijelu u kojemu je utvrđena nepravilnost.

**X.** TZGU će odobrena sredstva potpore doznačiti organizatoru nakon realizacije manifestacije i po primitku cjelokupne potrebne dokumentacije utvrđene ugovorom (izvješće o realizaciji manifestacije i utrošenim sredstvima potpore po vrstama, foto i/ili druga dokumentacija kojom se dokazuje realizacija manifestacije, računi izvođača/dobavljača i dokaznice/dokumenti kojima se dokazuje realizacija manifestacije).

**XI. ZAHTJEV za dodjelu potpore projektima** može biti dostavljen u elektronskom obliku na e-mail: info@istria-umag.com ili u pismenom obliku na adresu: Turistička zajednica grada Umaga, Trgovačka 6, 52470 Umag.

Javni poziv je otvoren od dana objave na Internet stranicama TZGU na [www.coloursofistria.com/hr/korisne-informacije](http://www.coloursofistria.com/hr/korisne-informacije).